Guairi coneishien ara Natasha d‟abantes quedauen estonadi, coma de quauquarren extraordinari, deth cambiament que s‟auie costat en era; solet era vielha comdessa, qu‟instintiuaments auie comprenut que totes es inquietuds dera sua hilha non auien ua auta causa qu‟era manca d‟un marit e d‟ua familha (coma didie miei de trufaria, meiei seriosaments en Otradnoie), solet era mair se mostraue estonada der estonament dera gent que non la comprenie e repetie que tostemp auie sabut qu‟era sua hilha serie ua esposa e ua mair modèl.